కమల్ నారాయణ్ సింగ్

కమల్ నారాయణ్ సింగ్ (13 డిసెంబర్ 1926 - 8 సెప్టెంబర్ 2022) భారతదేశానికి 22వ ప్రధాన న్యాయమూర్తిగా పనిచేసిన భారతీయ న్యాయవేత్త. ఇతడు  సిర్సాలోని ఎల్.ఆర్.ఎల్.ఎ. ఉన్నత పాఠశాలలో,  పిమ్మట అలహాబాద్‌లోని ఈవింగ్ క్రిస్టియన్ కళాశాలలో విద్యనభ్యసించాడు.  అలహాబాద్ విశ్వవిద్యాలయం నుండి పట్టభద్రుడయ్యాడు. ఇతడు ప్రధాన న్యాయమూర్తిగా  అతి తక్కువ సమయం అంటే 17 రోజుల పాటు పదవిలో ఉన్నాడు .

 న్యాయవృత్తి 
న్యాయవాదిగా, సింగ్ 1957 నుండి పౌర, రాజ్యాంగ, పన్నుల చట్టాలలో అనుభవం సంపాదించాడు. 1970లో అలహాబాద్ హైకోర్టు అదనపు న్యాయమూర్తిగా, తరువాత 1972లో శాశ్వత న్యాయమూర్తిగా ఇతడి మొదటి న్యాయ నియామకం జరిగింది. 1986లో ఇతడు సుప్రీంకోర్టులో చేరాడు. 1991 నవంబర్ 25 నుండి 1991 డిసెంబర్ 12 వరకు భారత ప్రధాన న్యాయమూర్తిగా పనిచేశాడు.

సుప్రీమ్‌ కోర్టులో ఇతడు 100 తీర్పులను ఇచ్చాడు. 336 బెంచిలలో కూర్చున్నాడు.

ఇతడిని అలహాబాద్ విశ్వవిద్యాలయం పూర్వవిద్యార్థుల అసోసియేషన్  "గర్వించదగిన పూర్వ విద్యార్థి"గా సత్కరించింది.

 మూలాలు 

 External links 
 Bio at India Supreme Court Page

వర్గం:భారతదేశ ప్రధాన న్యాయమూర్తులు
వర్గం:2022 మరణాలు
వర్గం:1926 జననాలు